|  |  |
| --- | --- |
| Nr. \_\_\_\_\_\_\_\_\_\_\_\_/\_\_\_\_\_\_\_\_\_  Dosar \_\_\_\_\_\_\_\_\_\_\_\_\_\_\_\_\_\_\_ |  |



**REFERAT DE APROBARE**

a documentației tehnico-economice și a indicatorilor tehnico-economici ai investiției „Reabilitarea unui tronson de drum județean DJ142A Gănești - Băgaciu – limită județ Sibiu” - faza DALI

Drumul judetean DJ142A se desprinde din DJ142 în localitatea Gănești, face legătura între localitățile Gănești și Băgaciu respectiv județul Sibiu până în DN14A.

Lungimea acestui tronson de drum este de 3,713 km, măsurată în teren.

În vederea realizării investiției, s-a întocmit documentația de avizare a lucrărilor de intervențe pentru „Reabilitarea unui tronson de drum județean DJ142A Gănești - Băgaciu – limită județ Sibiu” de către SC E DESIGN OLIV SRL – IAȘI.

Proiectantul propune două soluții:

**Soluția I:** Realizarea lucrărilor de modernizare a tronsonului de drum asfaltat prin ranforsare, cu două straturi asfaltice și de realizare a unei structuri rutiere suple cu îmbrăcăminte bituminoasă pentru tronsonul de drum pietruit.

Valoarea totală cu TVA a investiției în Soluția I este de 13.583.714,01 lei, din care C+M: 10.863.718,96 lei**.**

**Soluția II:** Realizarea lucrărilor de modernizare a tronsonului de drum neasfaltat prin realizarea unei structuri rutiere rigide.

Valoarea totală cu TVA a investiției în Soluția II este de 13.847.587,34 lei, din care C+M: 12.931.016,17 lei.

Scenariul recomandat de proiectant este Scenariul I.

Ținând cont că documentația a fost întocmită potrivit HGR nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, se propune aprobarea documentației tehnico-economice și a indicatorilor tehnico-economici ai investiţiei „Reabilitarea unui tronson de drum județean DJ142A Gănești - Băgaciu – limită județ Sibiu” - faza DALI la valoarea totală (cu TVA) de 13.583.714,01 lei, din care C+M: 10.863.718,96 lei.

Supunem spre dezbatere și aprobare proiectul de hotărâre alăturat.

**VICEPREȘEDINTE**

Ovidiu Georgescu